2000R1543 — DA — 24.11.2007 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FORORDNING (EF) Nr. 1543/2000

af 29. juni 2000

om fastlæggelse af en EF-ramme for indsamling og forvaltning af fiskeridata, der er nødvendige til gennemførelse af den fælles fiskeripolitik







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 37, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), og ud fra følgende betragtninger: (1) Ifølge Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur ( 3 ), skal Den Videnskabelige, Tekniske og Økonomiske Komité for Fiskeri regelmæssigt vurdere situationen vedrørende fiskeressourcerne og de økonomiske følger af denne situation. (2) Den adfærdskodeks for ansvarligt fiskeri, der er fastlagt af De Forenede Nationers Levnedsmiddel- og Landbrugsorganisation (FAO), og FN-aftalen om bevarelse og forvaltning af fælles fiskebestande og stærkt vandrende fiskebestande understreger nødvendigheden af udvikling af forsknings- og dataindsamlingsarbejdet for at forbedre den videnskabelige viden. (3) Fællesskabet skal deltage i indsatsen i de internationale farvande til bevarelse af fiskeressourcerne i overensstemmelse med bl.a. de bestemmelser, der er fastlagt inden for de regionale fiskeriorganisationer. (4) For at de videnskabelige vurderinger, der er nødvendige for den fælles fiskeripolitik, kan foretages, er det påkrævet, at der indsamles fuldstændige data vedrørende ressourcernes biologi, flåderne og deres virksomhed og de økonomiske og sociale spørgsmål. (5) Det er ønskeligt, at indsamlingen af disse særlige oplysninger koordineres med statistiske oplysninger. (6) Det er på fællesskabsplan nødvendigt at fastlægge prioriteter og at harmonisere procedurerne for dataindsamling og -behandling i Fællesskabet for at sikre sammenhæng i ordningen som helhed og optimere dens omkostningseffektivitet ved etablering af en stabil flerårig ramme. (7) Til de videnskabelige analyser kræves der aggregerede data, som fremkommer ved, at detaildata samles og behandles på et passende niveau, og ikke primært elementære detaildata. (8) De eksisterende forordninger på dette område, herunder Rådets forordning (EØF) nr. 3759/92 ( 4 ), (EØF) nr. 2847/93 ( 5 ), (EF) nr. 685/95 ( 6 ), (EF) nr. 779/97 ( 7 ), (EF) nr. 104/2000 ( 8 ) og Kommissionens forordning (EF) nr. 2090/98 ( 9 ), (EF) nr. 2091/98 ( 10 ) og (EF) nr. 2092/98 ( 11 ), indeholder bestemmelser om indsamling og forvaltning af data vedrørende fiskerfartøjer, deres aktiviteter og fangster samt overvågning af priserne, der skal tages i betragtning for at opbygge en samlet ordning. (9) De eksisterende forordninger dækker ikke alle de områder, på hvilke der skal indsamles data for at muliggøre fuldstændige og pålidelige videnskabelige analyser. De omhandler enten individuelle data eller samlede data, men ikke aggregerede data på et passende niveau for de videnskabelige vurderinger. Der bør derfor fastsættes nye bestemmelser for at få etableret flerårige serier af aggregerede data, der faktisk er tilgængelige for kompetente og godkendte brugere. (10) Vurderingen af sektorens ressourcer og økonomiske situation kræver indsamling af biologiske oplysninger for samtlige fangster, herunder genudsætninger, vurderinger af fiskebestanden, som er uafhængige af det kommercielle fiskeri af en række ressourcer, indsamling af oplysninger om fangstkapaciteten og fiskeriindsatsen, samt data, der forklarer prisdannelsen og gør det muligt at vurdere den økonomiske situation for fiskerivirksomhederne og fiskeforarbejdningsindustrien og ligeledes udviklingen i beskæftigelsen i disse sektorer. (11) Det er nødvendigt at prioritere de data, der er absolut påkrævede til de videnskabelige analyser, men også at fremme et videre program, der gør det muligt at forbedre disse vurderinger. (12) De videnskabelige og faglige kredse inden for fiskeriet og de berørte erhvervskredse må inddrages i fastlæggelsen af reglerne for dataindsamling og -forvaltning. Den Videnskabelige, Tekniske og Økonomiske Komité for Fiskeri nedsat ved artikel 16 i forordning (EØF) nr. 3760/92 og Den Rådgivende Komité for Fiskeri nedsat ved Kommissionens afgørelse 71/128/EØF ( 12 ) er egnede organer til indhentning af de nødvendige udtalelser. (13) EF-programmerne for indsamling og forvaltning af fiskeridata bør gennemføres under medlemsstaternes direkte ansvar, og medlemsstaterne bør derfor fastlægge nationale programmer i sammenhæng med EF-programmerne. (14) Gennemførelsen af de nationale programmer for indsamling og forvaltning af fiskeridata kan kræve betydelige udgifter, men fordelen ved disse programmer viser sig kun fuldt ud på fællesskabsplan. Der bør derfor forudses en finansiel støtte fra Fællesskabet til medlemsstaternes udgifter. Bestemmelserne om denne støtte er fastsat i beslutning 2000/439/EF ( 13 ). (15) De i denne forordning omhandlede aggregerede data skal indgå i edb-databaser for at være tilgængelige for godkendte brugere og muliggøre udvekslinger. Der forudses overførsel af specifikke videnskabelige data inden for internationale organisationer, herunder Det Internationale Havundersøgelsesråd, og regionale fiskeriorganisationer. (16) Med henblik på at lette gennemførelsen af disse bestemmelser bør der fastlægges en procedure for snævert samarbejde mellem medlemsstaterne og Kommissionen i en forvaltningskomité. (17) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen ( 14 ). (18) Forløbet af programmerne for dataindsamling og -forvaltning bør vurderes regelmæssigt, og på mellemlang sigt må muligheden for udvidelse af de områder, de dækker, undersøges — ud fra følgende betragtninger: UDSTEDT FØLGENDE FORORDNING:







Artikel 1

Ved denne forordning fastlægges der en EF-ramme for indsamling og forvaltning af de data, der er nødvendige til vurdering af situationen for fiskeressourcerne og fiskerisektoren.

Ansvaret for dataindsamlingen påhviler medlemsstaterne.

Artikel 2

I denne forordning forstås ved:

a) »flerårige serier«: data, der måler udviklingen for et parameter over flere år

b) »aggregerede data«: resultat af behandlingen af dataene fra en fartøjsgruppe for et tidsrum og eventuelt for en bestemt geografisk sektor med det formål at nå frem til et samlet skøn, der er repræsentativt for helheden

c) »opdeling i rum og tid«: kombination af en inddeling af et geografisk område i bestemte sektorer og et bestemt tidsinterval.







AFSNIT I

Generelle principper for indsamling og forvaltning af data

Artikel 3

1. Medlemsstaterne etablerer flerårige aggregerede og videnskabeligt baserede serier, som omfatter biologiske og økonomiske oplysninger. De anvendte metoder skal være stabile over tid, harmoniserede på EF-plan og tilgodese de internationale bestemmelser på området.

2. Med forbehold af de eksisterende forpligtelser ifølge Fællesskabets bestemmelser om dataindsamling, og særlig forordningerne nævnt i artikel 4, nr. 1 og 3, skal medlemsstaterne:

a) om nødvendigt på grundlag af prøveudtagninger fastlægge programmer for dataindsamling, der supplerer disse forpligtelser eller vedrører områder, som ikke indgår i disse forpligtelser

b) nærmere fastlægge de behandlingsprocedurer, der resulterer i aggregerede data

c) sikre, at de data, der ligger til grund for de aggregerede data, forbliver til rådighed med henblik på eventuelle nye beregninger, som der måtte være behov for.

Artikel 4

Medlemsstaterne indsamler oplysninger:

1) der er nødvendige til vurdering af de forskellige fiskerflåders aktiviteter og udviklingen i fiskerikapaciteten. Til det formål udarbejdes der oversigter på grundlag af data indsamlet i henhold til Rådets forordning (EØF) nr. 2847/93, (EF) nr. 685/95 og (EF) nr. 779/97 og Kommissionens forordning (EF) nr. 2090/98, (EF) nr. 2091/98 og (EF) nr. 2092/98, ligesom medlemsstaterne indsamler supplerende oplysninger, når der er behov for det

2) der gør det muligt at danne sig et skøn over samtlige fangster pr. bestand, herunder eventuelle genudsætninger, og om nødvendigt at fordele disse fangster på fartøjsgrupper, geografiske områder og perioder. Der udtages biologiske prøver af fangsterne. Medlemsstaterne sørger desuden for, at der gennemføres videnskabelige togter til søs for at få vurderet bestandenes størrelse og fordeling uafhængigt af dataene fra det kommercielle fiskeri, når det drejer sig om bestande, for hvilke sådanne vurderinger er mulige og nyttige

3) der gør det muligt at følge priserne for de forskellige landinger og prisdannelsen. De oplysninger, der indsamles i henhold til forordning (EØF) nr. 3759/92, samles og sammenfattes. Der indsamles supplerende data for at dække alle landinger i havne i Fællesskabet og uden for Fællesskabet samt importen

4) der er nødvendige til vurdering af sektorens økonomiske situation på grundlag af undersøgelser og prøver, der er tilstrækkelig store til at sikre skønnenes pålidelighed: a) for så vidt angår fiskerflåderne: — salgsprovenu og andre finansielle indtægter, f.eks. tilskud og rentebeløb — produktionsomkostninger — data til karakterisering og optælling af arbejdspladserne på havet. b) for så vidt angår fiskeforarbejdningsindustrien: — produktionen udtrykt i mængde og værdi for nærmere fastlagte produktkategorier — antallet af virksomheder og antallet af arbejdspladser — udviklingen i produktionsomkostningerne og deres struktur.







AFSNIT II

Procedure for fastlæggelse af EF-programmernes og de nationale programmers indhold

Artikel 5

▼M1

1. I overensstemmelse med den i bilag I definerede ramme fastlægger Kommissionen efter proceduren i artikel 9, stk. 2, dels et minimalt EF-program svarende til de oplysninger, der er absolut påkrævede til de videnskabelige vurderinger, dels et udvidet EF-program, der foruden det minimale programs oplysninger også omfatter oplysninger, der kan bidrage til en afgørende forbedring af de videnskabelige vurderinger. Det første EF-program skal dække perioden 2002-2006, og det andet EF-program skal dække 2007 og 2008.

▼B

2. Til støtte for indsamlingen og forvaltningen af data i 2001 iværksætter Kommissionen indkaldelse af forslag og licitationer i overensstemmelse med fastlagte regler og praksis.

Artikel 6

▼M1

1. Hver medlemsstat opstiller et nationalt program for indsamling og forvaltning af data. Den første programperiode skal dække perioden 2002-2006. Den anden programperiode skal dække 2007 og 2008. Programmet skal beskrive dels indsamlingen af detaildataene, dels den nødvendige behandling for at nå frem til de aggregerede data efter principperne i artikel 3. Desuden skal forbindelserne mellem dette program og EF-programmerne fastlagt efter artikel 5 specificeres.

▼B

2. Hver medlemsstat er ansvarlig for, at procedurerne for dataindsamling og -behandling er pålidelige og stabile. Den forelægger Kommissionen de oplysninger, der kræves for at vurdere de faktisk anvendte midler og procedurernes effektivitet. Hvis der findes internationale eller europæiske definitioner og passende klassifikationssystemer, anvendes disse til indsamling og analyse af dataene.

3. Hver medlemsstat dækker i sit nationale program så vidt muligt de elementer, der vedrører det i artikel 5 omhandlede minimale EF-program.

4. Hver medlemsstat kan for sit nationale program anmode om finansiel støtte fra Fællesskabet for alle elementer, der svarer til de dele af det minimale EF-program, som den er berørt af. Den kan også anmode om finansiel støtte fra Fællesskabet til de supplerende elementer i det nationale program, der svarer til det udvidede EF-program, forudsat at bestemmelserne vedrørende det minimale EF-program fuldt ud er overholdt.

Forpligtelsen til fuldt ud at overholde bestemmelserne vedrørende det minimale program finder imidlertid ikke anvendelse før den 1. januar 2004 for data for de enkelte år for hver fartøjskategori og ikke før den 1. januar 2006 for data for de enkelte år efter forarbejdningsindustritype som specificeret i bilag IV.

Beslutning om den finansielle støtte fra Fællesskabet træffes efter de nærmere bestemmelser i beslutning 2000/439/EF.

Artikel 7

1. Hver medlemsstat sikrer, at de aggregerede data henhørende under EF-programmerne indgår i edb-databaser.

2. De i denne forordning omhandlede data kan af medlemsstaterne overføres til kompetente internationale organisationer i overensstemmelse med disse organisationers særlige regler og bestemmelser.

Kommissionen underrettes om sådanne overførsler og kan, hvis den anmoder om det, få tilsendt en elektronisk kopi af dataene.

3. Alle aggregerede data henhørende under EF-programmerne skal være elektronisk tilgængelige for Kommissionen, der kan stille dem til rådighed for Den Videnskabelige, Tekniske og Økonomiske Komité for Fiskeri.

4. De data, der i en hvilken som helst form meddeles eller indsamles i medfør af denne forordning, er omfattet af tavshedspligt og nyder samme beskyttelse som den, der ydes tilsvarende data efter den nationale lovgivning i de medlemsstater, der modtager dem, og efter de tilsvarende bestemmelser for fællesskabsinstitutionerne.

5. Gennemførelsesbestemmelserne til denne artikel vedtages efter proceduren i artikel 9, stk. 2, navnlig vedrørende:

— reglerne for overførsel af data, herunder overførsel af videnskabelige data tiI internationale organisationer

— spørgekriterierne for databaserne og mindstenormerne til sikring af godkendte brugeres adgang til dataene

— data, der eventuelt samles under Kommissionens direkte ansvar.







AFSNIT III

Afsluttende bestemmelser

Artikel 8

1. De nødvendige foranstaltninger til gennemførelse af denne forordning vedtages, navnlig for så vidt angår de spørgsmål, der er nævnt i artikel 5 og 7, efter proceduren i artikel 9, stk. 2.

2. Uden at det berører stk. 1, vedtages de i artikel 5 nævnte programmer efter høring af Den Videnskabelige, Tekniske og Økonomiske Komité for Fiskeri og Den Rådgivende Komité for Fiskeri.

Artikel 9

1. Kommissionen bistås af Forvaltningskomitéen for Fiskeri og Akvakultur, der er nedsat ved artikel 17 i forordning (EØF) nr. 3760/92, i det følgende benævnt »komitéen«.

2. Når der henvises til dette stykke, anvendes artikel 4 og 7 i afgørelse 1999/468/EF.

Fristen i artikel 4, stk. 3, i afgørelse 1999/468/EF fastsættes til én måned.

3. Komitéen vedtager selv sin forretningsorden.

Artikel 10

1. Kommissionen undersøger i samarbejde med Den Videnskabelige, Tekniske og Økonomiske Komité for Fiskeri og Den Rådgivende Komité for Fiskeri hvert år i Forvaltningskomitéen for Fiskeri og Akvakultur de nationale programmers forløb.

2. På grundlag af oplysningerne fra medlemsstaterne og efter høring af Den Videnskabelige, Tekniske og Økonomiske Komité for Fiskeri forelægger Kommissionen for hver treårig periode og første gang inden den 31. december 2003 Europa-Parlamentet og Rådet en rapport, hvori den vurderer de af hver medlemsstat anvendte midler, de anvendte metoders tilstrækkelighed og de opnåede resultater med indsamling og forvaltning af dataene omhandlet i denne forordning. I denne rapport skal den også vurdere Kommissionens anvendelse af de indsamlede data.

3. Kommissionen undersøger inden den 31. december 2003 hensigtsmæssigheden af at udvide området for de dataindsamlinger, der er omhandlet i denne forordning. Med henblik herpå kan medlemsstaterne og Kommissionen gennemføre undersøgelser og forsøgsprojekter på områder af betydning for den fælles fiskeripolitik, der ikke er omfattet af artikel 4, herunder akvakultur, forbindelserne mellem fiskeri og akvakultur og miljø og fiskeriets og akvakulturens beskæftigelseseffekt. Disse undersøgelser og projekter kan støttes finansielt af Fællesskabet efter de nærmere bestemmelser i beslutning 2000/439/EF.

4. På grundlag af rapporten og analyserne omhandlet i stk. 2 og 3 og under hensyntagen til udviklingen i behovene inden for den fælles fiskeripolitik undersøger Kommissionen inden den 31. december 2003, om denne forordning eventuelt bør ændres og forelægger i givet fald Rådet et forslag.

Artikel 11

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG I

Det minimale og det udvidede program

Definition af det minimale program

a) Det minimale program skal omfatte: — overvågning af fiskeriindsatsen gennem indsamling af data om følgende parametre: — — antal fartøjer — bruttotonnage (BT) — maskineffekt (kW) — fartøjets alder — anvendte fangstredskaber — den tid, der er brugt på havet i løbet af året — overvågning af det kommercielle fiskeri gennem indsamling af data om landinger og genudsætning, biologiske prøveudtagninger og undersøgelser: — — landinger og genudsætning for de bestande, der er opført i bilag II — biologiske prøveudtagninger for de bestande, der er opført i bilag II, for at kunne foretage et skøn over fangstens sammensætning og biologiske parametre så som vækst, køn, kønsmodning og fertilitet — undersøgelser i de geografiske områder, der er opført i bilag III, hvor målene for disse undersøgelser vil blive defineret efter proceduren i artikel 9, stk. 2 — overvågning af priserne ved første salg på de arter, der er opført i bilag II, i de geografiske områder, der er opført i bilag III — økonomisk overvågning af fiskerivirksomhederne og forarbejdningsindustrien i henhold til de relevante regnskabsposter eller grupper af regnskabsposter, jf. bilag IV.

b) Aggregationsniveauet for de oplysninger, der indsamles inden for rammerne af det minimale program, skal fastlægges efter proceduren i artikel 9, stk. 2 Aggregationsniveauet skal fastlægges på grundlag af: — opdelingerne i rum og tid ved definition af de geografiske referencesektorers udstrækning og de tidsintervaller, der skal anvendes, og som med hensyn til fiskeriindsats skal være i overensstemmelse med gældende forordninger — afgrænsning af de relevante grupper af fartøjer og/eller havne og af fiskeforarbejdningsindustriens relevante sektorer; med hensyn til indsats og økonomiske data skal fartøjsgrupperne svare til kategorierne eller hvor det er hensigtsmæssigt underkategorierne i fjerde flerårige udviklingsprogram (1997-2001) og være kohærente fra punkt til punkt.

c) I givet fald skal de talmæssige mål for vurderingernes nøjagtighed eller prøveudtagningsprogrammernes intensitet vedtages efter proceduren i artikel 9, stk. 2.

Definition af det udvidede program

d) Det udvidede program skal (som supplement til det minimale program) omfatte: — overvågning af fiskeriindsatsen gennem indsamling af data om de samme parametre, som er fastlagt for det minimale program, men tilpasset til specifikke former for fiskeri, idet der tages hensyn til målarter, anvendte fangstredskaber og andet udstyr. De supplerende parametre skal fastlægges efter proceduren i artikel 9, stk. 2 — overvågning af det kommercielle fiskeri gennem indsamling af data om landinger og genudsætning, biologiske prøveudtagninger og undersøgelser: — — landinger og genudsætning for de bestande, der er opført i bilag II, med et lavere aggregationsniveau og en højere prøveudtagningsdensitet, der skal fastlægges efter proceduren i artikel 9, stk. 2 — biologiske prøveudtagninger for de bestande, der er opført i bilag II, med et lavere aggregationsniveau og en højere prøveudtagningsdensitet, der skal fastlægges efter proceduren i artikel 9, stk. 2 — undersøgelser i de områder, der er opført i bilag III, med en udvidet fortegnelse over undersøgelser og/eller øget prøveudtagningsdensitet, hvor målene for disse undersøgelser vil blive defineret efter proceduren i artikel 9, stk. 2 — overvågning af priserne ved første salg på de arter, fordelt på handelskendetegn i henhold til gældende forordninger, der er opført i bilag II, i de geografiske områder, jf. bilag III — økonomisk overvågning af fiskerivirksomhederne og forarbejdningsindustrien i henhold til de relevante regnskabsposter eller grupper af regnskabsposter, jf. bilag IV, indeholdende mere detaljerede oplysninger om de forskellige omkostningskategorier, investeringstyper samt elementer, der definerer den finansielle stilling og antal ansatte. Enkelthederne i de supplerende oplysninger skal defineres efter proceduren i artikel 9, stk. 2.

e) Aggregationsniveauet skal være lavere end under det minimale program. Det udvidede programs aggregater skal være kompatible med dem, der er anvendt i det minimale program.

f) I givet fald skal de talmæssige mål for vurderingernes større nøjagtighed eller prøveudtagningsprogrammernes større intensitet vedtages efter proceduren i artikel 9, stk. 2.









BILAG II

Referencearter og fiskeområder, som skal omfattes af det minimale og det udvidede program

Det kan i overensstemmelse med proceduren i artikel 9, stk. 2, fastsættes

— at bestande, hvor medlemsstaternes fartøjer fisker mængder, der ligger under en i gennemførelsesforordningen fastsat tærskel, ikke behøver at være omfattet af det minimale program

— at ændre den liste over de arter og områder, der er nævnt i dette bilag

— at data for områder, der er adskilt af et komma, inden for det minimale program kan sammenlægges, mens data vedrørende områder, der er adskilte af en skråstreg, ikke må sammenlægges







Art Videnskabeligt navn Område Østersøen (ICES-område III) (eksklusive Skagerrak og Kattegat) Torsk Gadus morhua III b-d Ising Limanda limanda III b-d Skrubbe Platichtys flesus III b-d Sild Clupea harengus III b-c/III d Rødspætte Pleuronectes platessa III b-d Laks Salmo salar III b-d Havørred Salmo trutta III b-d Brisling Sprattus sprattus III b-d Pighvar Psetta maxima III b-d Ål Anguilla anguilla III b-d Kulmule Perca fluviatilis III d Gedde Esox lucius III d Sandart Stizostedion lucioperca III d Helt Coregonus spp. III d Skagerrak og Kattegat (ICES-område III a) Blåhvilling Micromesistius potassou III a N Torsk Gadus morhua III a N/III a S Kuller Melanogrammus aeglefinus III a N/III a S Kulmule Merluccius merluccius III a N/III a S Sild Clupea harengus III a N/III a S Makrel Scomber scombrus III a N Jomfruhummer Nephrops norvegicus III a N/III a S Sperling Trisopterus esmarki III a N Dybhavsreje Pandalus borealis III a N Rødspætte Pleuronectes platessa III a N/III a S Sej Pollachius virens III a N/III a S Tobis Ammodytidae III a N/III a S Tunge Solea solea III a N/III a S Brisling Sprattus sprattus III a N/III a S Ising Limanda limanda III a N Hvilling Merlangius merlangus III a N/III a S ICES-område II Atlanto-skandisk sild Clupea harengus II a, V Torsk Gadus morhua Underområde I, II Sej Pollachius virens Underområde I, II Hestereje Pandalus borealis Underområde I, II Hellefisk Reinhartius hippoglossoides Underområde I, II Kuller Melanogrammus aeglefinus Underområde I, II Rødfisk Sebastes spp. Underområde I, II Nordsøen og østlige del af Kanalen (ICES-område IV, VII d) Blåhvilling Micromesistius potassou IV, VII d Slethvarre Scophtalmus rhombus IV, VII d Torsk Gadus morhua IV, VII d Kuller Melanogrammus aeglefinus IV, VII d Sild Clupea harengus IV,VII d Makrel Scomber scombrus IV,VII d Jomfruhummer Nephrops norvegicus IV Sperling Trisopterus esmarki IV Dybhavsreje Pandalus borealis IV Rødspætte Pleuronectes platessa IV, VII d Sej Pollachius virens IV, VII d Tobis Ammodytae IV Tunge Solea solea IV, VII d Brisling Sprattus sprattus IV, VII d Pighvarre Psetta maxima IV, VII d Hvilling Merlangius merlangus IV, VII d Havtaske Lophiidae IV, VII d Strømsild Argentinidae IV Byrkelange Molva dypterigia IV Blåkæft Helicolenus dactylopterus IV Havkat Anarhichas lupus IV Ising Limanda limanda IV, VII d Dybhavshaj IV Skælbrosme Phycis spp. IV Hellefisk Reinhartius hippoglossoides IV Kulmule Merluccius merluccius IV, VII d Hestemakrel Trachurus spp. IV, VII d Rødtunge Microstomus kitt IV, VII d Lange Molva macrophtalma IV Glashvar Lepidorhombus spp. IV, VII d Rokke Rajidae IV, VII d Nordlig skolæst Macrourus berglax IV Laks Salmo salar IV Bars Dicentrarchus spp. IV, VII d Rødfisk Sebastes spp. IV Små hajer IV, VII d Blainvilles pighaj Squalus acanthias IV, VII d Brosme Brosmius brosme IV Skærising Glyptocephalus cynoglosus IV Nordøstlige Atlanterhav og vestlige del af Kanalen (ICES-område II, V, VI, VII (eksklusive d) VIII, IX, X, XII, XIV) Ansjos Engraulis encrasicolus VIII/IX a Havtaske Lophidae V b, VI, XII, XIV/VII, VIII abde/VIII c, IX, X Blåhvilling Micromesistius potassou I-IX, XII, XIV Torsk Gadus morhua VI a, VI b, VII a, VII bc, VII efg, VII hjk, VIII, IX, X, XII, XIV Kuller Melanogrammus aeglefinus V b, VI, XII, XIV/VI a, VI b, VII a, VII, VIII, IX, X Kulmule Merluccius merluccius III a, IV, VI, VII, VIII ab/VIII c, IX a Sild Clupea harengus VI a, VII abcj Hestemakrel Trachurus spp. II a, IV a, V, VI, VII, VIII, IX Makrel Scomber scombrus II, III a, IV, V, VI, VII, VIII, IX Glashvar Lepidorhombus spp. V b, VI, XII, XIV, VII, VIII abcde, IX, X Jomfruhummer Nephrops norvegicus V b, VI, VII a (ikke 33E2-E5), VII bcdejk, VIII abde/VIII c, IX, X Rødspætte Pleuronectes platessa VII a/VII e/VII fg/VII bc, VII hjk, VIII, IX, X Gråsej Pollachius pollachius alle områder Rokke Rajidae alle områder Rødfisk Sebastes spp. V a, XII, XIV Sej Pollachius virens V b, VI, XII, XIV/VII, VIII, IX, X Sardin Sardina pilchardus VIII, IX Tunge Solea solea VII a/VII e/VII fg/VIII ab/VII bc, VII hjk, IX a Hvilling Merlangius merlangus V b, VI, XII, XIV, VII a, VII b-k, VIII/IX Skærising Gyptocephalus cynoglossus VI, VII Beryx Beryx spp. alle områder Strømsild Argentina sphyraena alle områder Byrkelange Molva dypterigia alle områder Blåkæft Helicolenus dactylopterus alle områder Lodde Mallotus villotus XIV Havål Conger conger alle områder Krabbe Cancer pagurus alle områder Gøgerokke Leucoraja naevus alle områder Blæksprutte Sepia officinalis alle områder Skælbrosme Physis spp. alle områder Hellefisk Reinhartius hippoglossoides V a, XII, XIV Hestemakrel Trachurus spp. VIII, IX Rødtunge Microstomus kitt alle områder Lange Molva dypterigia alle områder Hummer Homarus gammarus alle områder Ørnefisk Argyrosoma regium alle områder Middelhavshestemakrel Trachurus mediterraneus VIII, IX Ottearmet blæksprutte Octopus vulgaris alle områder Orange savbug Hoplostethus atlanticus alle områder Andre dybhavsarter alle områder Skægtorsk Trisopterus esmarkii alle områder Knivmusling Solen spp. alle områder Stribet mulle Mullus barbatus alle områder Langhale Coryphaenoides rupestris alle områder Laks Salmo salar alle områder Strømpebåndsfisk Lepidopus caudatus alle områder Kammusling Pecten spp. alle områder Bars Dicentrarchus labrax alle områder Havrude Sparidae alle områder Hestereje Pandalus borealis, Penaeus spp. alle områder Spansk makrel Scomber japonicus VIII, IX Pighaj Squalus spp. alle områder Tiarmet blæksprutte Loligo vulgaris alle områder Stribet tunge Microchirus variegatus alle områder Konksnegl Busycon spp. alle områder Vragfisk Polyprion americanus X Middelhavet Anjos Engraulis encrasicolus 1.1, 1.2, 1.3, 2.1, 2.2, 3.1 Havtaske (to arter) Lophius piscatorius, L. budegasa 1.1, 1.3, 2.2, 3.1 Kulmule Merluccius merluccius 1.1, 1.2, 1.3, 2.1, 2.2, 3.1 Jomfruhummer Nephrops norvegicus 1.3, 2.1, 2.2, 3.1 Stribet mulle (to arter) Mullus surmuletus, M. barbatus 1.1, 1.2, 1.3, 2.1, 2.2, 3.1 Reje (to arter) Aristeus antennatus, Aristeomorpha foliacea 1.1, 1.3, 2.2, 3.1 Sardin Sardina pilchardus 1.1, 1.2, 1.3, 2.1, 2.2, 3.1 Reje Penaeus spp. 1.1, 1.3, 2.2, 3.1 Okseøjefisk Boops boops 3, 1 Vernusmusling Veneridae (Callista spp., Ruditapes spp.) 2.1, 2.2 Tiarmet blæksprutte Sepia officinalis 1.3, 2.1, 3.1 Hestemakrel Trachurus trachurus 1.1, 1.3, 3.1 Makrel Scomber scombrus 1.3, 2.2, 3.1 Eledone-arter E. cirrhosa, E. moschata 1.3, 2.1, 2.2, 3.1 Ottearmet blæksprutte Octopus vulgaris 1.1, 1.3, 2.2, 3.1 Pagellus-arter Pagellus sp. 1.1, 1.2, 2.1, 2.2, 3.1 Rokke Rajidae 1.3, 2.1, 2.2, 3.1 Blæksprutte Loligo vulgaris 1.3, 2.2, 3.1 Blåhvilling Micromesistius potassou 1.1, 3.1 Brasen Sparus aurata 1.2, 3.1 Tunge Solea solea 1.2, 2.1, 3.1 Havaborre Dicentrarchus labrax 1, 2 Multe Mugilidae 1.3, 2, 3.1 Pikarel Spicara spp. 1.3, 2.2, 3.1 Havruder Diplodus spp. 1.3, 2.2, 3.1 Kongereje Penaeus kerathurus 1.3, 2, 3.1 Knurhane Trigla spp. 1.3, 2.2, 3.1 NAFO-områder Torsk Gadus morhua 2J2KL/3M/3NO/3Ps/ Hellefisk Reinharditius hippoglosus 3KLMNO/ID Rødfisk Sebastes spp. 3M/3LNO/Sa 1 Hestereje Pandalus spp. 3M/3LN Amerikansk rødspætte Hippoglossoides platessoides 3LNO/3M Langhale Macrouridae SA 2 + 3 Skade Raja spp. SA 3 Skærising Glyptocephalus cynoglossus 3NO Gulhalet ising Limanda ferruginea 3LNO Stærkt vandrende arter Sværdfisk Xiphias gladius Atlanterhavet/Det Indiske Ocean/Stillehavet/Middelhavet Tunfisk (gulfinnet, bugstribet, storøjet, langfinnet, blåfinnet) Thunnus albacares; Katsuwonus pelamis: T. obesus; T. alalunga; T. thynnus Atlanterhavet/Det Indiske Ocean/Stillehavet/Middelhavet Sejlfisk Atlanterhavet/Det Indiske Ocean/Stillehavet/Middelhavet Tun-slægten, pelamideauxide Euthynnus, Sarda, Auxix Atlanterhavet/Det Indiske Ocean/Stillehavet/Middelhavet Haj Atlanterhavet/Det Indiske Ocean/Stillehavet/Middelhavet CECAF FAO 34 Kulmule Merluccius spp. Den del af Atlanterhavet, der ligger i EF's område Ottearmet blæksprutte Octopus vulgaris Marokko-Senegal Dybvandsreje Parapenaeus longirostris Marokko-Guinea B. Sydlig rosenreje Penaeus notialis Mauretanien Sardin Sardina pilchardus Mauretanien, den del af Atlanterhavet, der ligger i EF's område Sort sabelfisk Aphanopus carbo Madeira Ansjos Engraulis encrasicolus Marokko Strømpebåndsfisk Lepidopus caudatus Mauretanien Blæksprutte Loligo vulgaris Den del af Atlanterhavet, der ligger i EF's område Rygstribet pelamide Sarda sarda Mauretanien Rund sardinel Sardinella aurita Mauretanien, den del af Atlanterhavet, der ligger i EF's område Madeira-sardinel Sardinella maderensis Mauretanien, den del af Atlanterhavet, der ligger i EF's område Makrel Scomber japonicus Madeira, Marokko, Mauretanien Blæksprutte Sepia hierredda Den del af Atlanterhavet, der ligger i EF's område Fisk med finner Sparidae, Serranidae, Haemulidae Den del af Atlanterhavet, der ligger i EF's område Hestemakrel Trachurus picturatus Madeira Trachurus trachurus Mauretanien, Marokko Trachurus trecae Mauretanien, Marokko Hårhale Trichiuridae Marokko WECAF Sydlig snapper Lutianus purpureus Fransk Guyana EEZ Reje Penaeus subtilis Fransk Guyana EEZ CCAMLR FAO 58 Båndet isfisk Champsoccephalus gunnari FAO 58.5.2 Antarktis Sort patagonisk isfisk Dissostichus eleginoides FAO 58.5.2 Antarktis Langhale Macrouridae FAO 58.5.2 Antarktis Grå isfisk Notothenia squamifrons FAO 58.5.2 Antarktis Skade Raja spp. FAO 58.5.2 Antarktis Det sydvestlige Atlanterhav Sort patagonisk isfisk Dissostichus e. Argentina, Falklandsøerne FAO 41 Kingklip Genypterus blacodes Argentina, Falklandsøerne FAO 41 Artentinsk blæksprutte Illex argentinus Argentina, Falklandsøerne FAO 41 Patagonisk blæksprutte Loligo gahi Argentina, Falklandsøerne FAO 41 Langhale Macrourus sp. Argentina, Falklandsøerne FAO 41 Patagonisk langhale Macruronus m. Argentina, Falklandsøerne FAO 41 Sydlig kulmule Merluccius australis Argentina, Falklandsøerne FAO 41 Sydvestatlantisk kulmule Merluccius hubbsi Argentina, Falklandsøerne FAO 41 Sydlig sortmund Micromesistius a. Argentina, Falklandsøerne FAO 41 Isfisk Notothenia Argentina, Falklandsøerne FAO 41 Korthalet isfisk Salilota a. Argentina, Falklandsøerne FAO 41 Angola Reje Aristeus varidens Angola FAO 47 Parapenaeus l. Angola FAO 47 Penaeus spp. Angola FAO 47









BILAG III

De geografiske områder, hvortil der er henvist i bilag I

— Østersøen, bortset fra Kattegat

— Kattegat og Skagerrak

— Nordsøen, herunder den østlige del af Kanalen samt område II, bortset fra Skagerrak

— Den nordøstlige del af Atlanterhavet og den vestlige del af Kanalen

— NAFO's regulerede område

— Andre områder i Atlanterhavet

— Middelhavet

— Det Indiske Ocean

— Stillehavet

— Antarktis









BILAG IV

Data med henblik på økonomisk overvågning af fiskerivirksomhederne og forarbejdningsindustrien (det minimale program)







Data for de enkelte år for hver fartøjskategori Regnskabsposter (datatype) Specifikationer Indkomst (omsætning) I alt og pr. art Produktionsomkostninger: — besætning — brændstof — reparation og vedligeholdelse — andre driftsomkostninger I alt og pr. kategori Faste omkostninger Gennemsnitsomkostninger beregnet ud fra investeringen Finansiel stilling Andel af egenkapital/fremmedkapital Investering — Historisk — Udskiftning — Forsikring Priser/arter (1) Værdi/tons Antal ansatte Fuld tid, deltid (fuldtidsækvivalenter) (1) Indsamles hvert kvartal overalt. Sammenlægges regionalt i Middelhavsområdet.







Data for de enkelte år efter forarbejdningsindustritype Regnskabsposter (datatype) Specifikationer Råvarer I alt og pr. art (i tons) Indkomst (omsætning) I alt og pr. produkt Produktionsomkostninger: — arbejde — energi — råvarer (værdi) — emballage — andre driftsomkostninger I alt og pr. kategori Faste omkostninger Gennemsnitsomkostninger beregnet ud fra investeringen Finansiel stilling Andel af egenkapital/fremmedkapital Investering — Historisk — Udskiftning — Forsikring Priser/produkt Værdi/ton Antal ansatte Antal (fuldtidsækvivalenter) Kapacitetsudnyttelse Årligt gennemsnit